Miermīlis Steiga

Iļja Frīdmanis, plašāk zināms ar pseidonīmu Miermīlis Steiga (dzimis  Rīgā, miris 2021. gada 24. martā Štutgartē) bija Latvijas ebreju izcelsmes jurists, prozaiķis un satīriķis.Latvijas rakstnieku savienība Viens no detektīvžanra aizsācējiem latviešu literatūrā.Nepabeigtā dienasgrāmata

 Dzīves gājums 

Dzimis Rīgas strādnieku ģimenē. 1941. gadā ģimene evakuējās uz Kazahijas PSR, 1945. gadā atgriezās Rīgā. 1946. gadā absolvēja Rīgas 6. vidusskolu, 1951. gadā — Latvijas Valsts universitātes juridisko fakultāti. No 1950. līdz 1972. gadam strādāja par prokuratūras izmeklētāju un prokurora palīgu vairākās Latvijas pilsētās, no 1972. līdz 1987. gadam — par advokātu Rīgā. Bija Latvijas Rakstnieku savienības biedrs kopš 1993. gada.Humanitāro zinātņu virtuālā enciklopēdija. Miermīlis Steiga No 1997. gada līdz savai nāvei dzīvoja Štutgartē, Vācijā. Miris 2021. gada 24. martā no COVID-19 izraisītajām komplikācijām.

Pirmā publikācija — humoreska «Cīņa ar smēķēšanu» žurnālā «Dadzis» (1964). Izdevis vairākus humoresku krājumus, kā arī satīras kopkrājumus. Sarakstījis vairākus detektīvromānus, pēc diviem no tiem uzņemtas kinofilmas (Pēdējā indulgence, Šahs briljantu karalienei). Darbi tulkoti krievu un rumāņu valodā.

 Bibliogrāfija 
 Satīra un humoreskas 
 Pazīstama seja, humoreskas (1967)
 Neparastas kaites, satīra (1965)
 Sirdscilvēki, satīra (1971)
 13+2 mērcētas rīkstes, satīra (1971)
 Āķis biogrāfijā, humoreskas (1972)

 Romāni 
 Šahs briljantu karalienei, kriminālromāns, līdzautors Lazars Volfs (1971, ekranizēts 1973),
 Soļi aiz muguras, kriminālromāns (1977)
 Pēdējā indulgence, kriminālromāns (1982, ekranizēts 1985)
 Firma uzpērk melnus āžus, kriminālromāns (1995)
 Pulkvedes Spūres liktenīgā kļūda, kriminālromāns (1999),
 Toreiz Klintainē, kriminālromāns (1999),
 Baismās rotaļas, kriminālromāns (2001),
 Advokāts un Īkstīte, kriminālromāns (2002),
 Melnais klauns, kriminālromāns (2003).
 Cik maksā sieviete, kriminālromāns (2018)

 Atsauces 

Kategorija:Latvijas ebreji
Kategorija:Latviešu rakstnieki
Kategorija:Latviešu valodā rakstošie
Kategorija:Rīgā dzimušie